| *Boy* |
| --- |
| Boy viršelis |
| U2 studijinis albumas |
| Išleistas | 1980 m. spalio 20 d. |
| Įrašytas | 1980 m. kovas–rugsėjis |
| Žanras | Rokaspost-punk |
| Trukmė | 42:13 |
| Įrašų kompanija | Island Records |
| Prodiuseris | Steve Lillywhite |
| Apžvalgos |
| * Pitchfork Media (8.3/10) nuor.
* Allmusic 4 iš 54 iš 54 iš 54 iš 54 iš 5 nuor.
* Robert Christgau (C+) nuor.
* Rolling Stone 4.5 iš 54.5 iš 54.5 iš 54.5 iš 54.5 iš 5 nuor.
 |
| U2 chronologija |
| 

|  |  |  |
| --- | --- | --- |
|  | **„Boy"** (1980) | „October"(1981) |

 |

Amerikietiškasis U2 albumo „Boy" viršelis
**Boy** – debiutinis airių roko grupės U2 studijinis albumas, išleistas 1980 m. spalio 20 d. Iš viso albumą sudaro 11 dainų. Prodiusuotas Steve Lillywhite’o, jis sulaukė teigiamų atsiliepimų. Bendra visų dainų tema – paauglystės svajonės, vilčių žlugimai. „Boy" išleidimas palydėtas pirmuoju grupės turu už Airijos ir Jungtinės Karalystės ribų. „I Will Follow" dainai taip pat buvo nufilmuotas videoklipas.

Istorija
--------

Iš pradžių Martin’ui Hannett’ui (jis prodiusavo U2 singlą „11 O’Clock Tick Tock") buvo pavesta prodiusuoti šį albumą, tačiau tuo metu jį labai sukrėtė draugo savižudybė. Taigi U2 albumą „Boy" įrašinėjo su prodiuseriu Steve Lillywhite, įrašų studijoje „Windmill Lane Studios", Dubline. Čia grupė įrašė tokias dainas kaip „An Cat Dubh", „The Ocean". Daug kitų kūrinių, įskaitant ir „Stories for Boys", „Out of Control" bei „Twilight", buvo paimti iš grupės jau seniau įrašyto 40-ties dainų repertuaro. U2 gitaristas The Edge visus šio albumo kūrinius įrašė grodamas Gibson Explorer elektrine gitara.

2003 m. „Boy" užėmė 417-ąją vietą žurnalo „Rolling Stone" sudarytame 500 geriausių visų laikų albumų sąraše.

2008 m. liepos 21 d. albumas perleistas trimis skirtingais formatais, įtraukti ir seniau neišleisti bei reti kūriniai.

Viršelis
--------

Berniukas ant „Boy" viršelio – Peter’is Rowan’as (Bono draugo, airių menininko Guggi brolis, dabar gerai žinomas airių fotografas). Jį galima išvysti ir ant albumų „Tree", „War", „The Best of 1980–1990", „Early Demos" viršelių.

Šio berniuko nuotrauka buvo pakeista į iškreiptą grupės narių fotografiją albumo leidimams Jungtinėse Valstijose ir Kanadoje, nes „Island Records" persigando, jog U2 už Atlanto gali būti apkaltinti pedofilija. Amerikietiškojo viršelio fotografė – Sandy Porter. Nors Jungtinėse Valstijose ir Kanadoje ant „Boy" puikavosi grupės nuotrauka, vis dėlto, vidinėje albumo pakuotės pusėje buvo galima išvysti Peter'į Rowan'ą.

Dainos
------

### Albumo dainos

Visoms albumo dainoms muziką sukūrė U2, žodžius parašė Bono.

1. „I Will Follow" – 3:36
2. „Twilight" – 4:22
3. „An Cat Dubh" – 4:47
4. „Into the Heart" – 3:28
5. „Out of Control" – 4:13
6. „Stories for Boys" – 3:02
7. „The Ocean" – 1:34
8. „A Day Without Me" – 3:14
9. „Another Time, Another Place" – 4:34
10. "The Electric Co. " – 4:48
11. „Shadows and Tall Trees" – 4:36

### Singlai

1. „A Day Without Me"
2. „I Will Follow"

Pozicijos ir pardavimai
-----------------------

| Šalis | Pozicija | Sertifikatas | Pardavimai |
| --- | --- | --- | --- |
| Kanada |  | Platininis | 100 000+ |
| Jungtinė Karalystė | 52 | Auksinis | 100 000+ |
| JAV | 63 | Platininis | 1 000 000+ |

Atlikėjai
---------

* Bono – pagrindinis vokalas, pianinas („Into the Heart")
* The Edge – gitara, pritariantis vokalas
* Adam Clayton – bosinė gitara
* Larry Mullen Jr. – būgnai

Išnašos
-------

1. ↑  McGee (2008), p. 32
2. ↑  Green, Jim (1982 m. kovo mėn.). „U2: Pluck of the Irish". *Trouser Press*.
3. ↑  McCormick (2006), pp. 96–100
4. ↑  McGee (2008), p. 41

Šaltinai
--------

* McGee, Matt (2008). *U2: A Diary*. London: Omnibus Press. ISBN 978-1-84772-108-2.
* U2 (2006). McCormick, Neil, ed. *U2 by U2*. London: HarperCollins. ISBN 0-00-719668-7.  Nežinomas parametras `|url-access=` ignored (pagalba)